Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 511/12/8810	Spišská Nová Ves, 9.8.2012
EEČ : 2-68-322-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v dobe od 12. mája 2008 najneskôr do 24. júna 2011 v obci XXXXX, okres Spišská Nová Ves, v Dobšinej, okres Rožňava a inde, ako matka XXXXX, nar. XXXXX, XXXXX, nar. XXXXX, neprispievala riadne a včas na ich výživu, i keď jej táto povinnosť vyplýva z § 62 Zákona o rodine a výška vyživovacej povinnosti jej bola určená rozsudkom Okresného súdu v Spišskej Novej Vsi sp. zn. 9P 87/2006 zo dňa 25.08.2006, právoplatným 21.11.2006 tak, že na výživu svojich synov má prispievať sumou vo výške 22,60 € vždy do 15. dňa v kalendárnom mesiaci vopred do rúk oprávneného Detského domova XXXXX, čím jej vznikol dlh na výživnom v sume 860,99 €, 
lebo zanikla trestnosť činu
Odôvodnenie:
Vyšetrovateľ Okresného riaditeľstva PZ, Odboru kriminálnej polície v Spišskej Novej Vsi vedie pod sp. zn. ORP-288/OVK-SN-2012 trestné stíhanie proti obvinenej Eve Kubinyiovej pre prečin zanedbania povinnej výživy podľa § 207 ods. 1, ods. 3, písm. b/ Tr. zákona na tom skutkovom základe, že v dobe od 12. mája 2008 najneskôr do 24. júna 2011 v obci XXXXX, okres Spišská Nová Ves, v Dobšinej, okres Rožňava a inde, ako matka XXXXX, nar. XXXXX, XXXXX, nar. XXXXX, neprispievala riadne a včas na ich výživu, i keď jej táto povinnosť vyplýva z § 62 Zákona o rodine a výška vyživovacej povinnosti jej bola určená rozsudkom Okresného súdu v Spišskej Novej Vsi sp. zn. 9P 87/2006 zo dňa 25.08.2006, právoplatným 21.11.2006 tak, že na výživu svojich synov má prispievať sumou vo výške 22,60 € vždy do 15. dňa v kalendárnom mesiaci vopred do rúk oprávneného Detského domova XXXXX, čím jej vznikol dlh na výživnom v sume 860,99 €.

Po ukončení skráteného vyšetrovania vyšetrovateľ dňa 06.08.2012 spracoval návrh na zastavenie trestného stíhania podľa § 215 ods. 1, písm. h/ Tr. por., ktorý so spisom predložil prokurátorovi dňa 07.08.2012.

Preskúmaním na vec sa vzťahujúceho spisu bolo zistené, že návrh na zastavenie trestného stíhania je dôvodný a zákonný. 

Obvinená spáchanie skutku, pre ktorý jej bolo vznesené obvinenie priznala a prejavila ochotu dlh na výživnom uhradiť.

V priebehu skráteného vyšetrovania bolo zistené, že obvinená XXXXX si svoju zákonnú vyživovaciu povinnosť dodatočne splnila a oprávnenému Detskému domovu v XXXXX uhradila dňa 29.05.2012 sumu vo výške 384,- €, dňa 26.06.2012 sumu vo výške 484,- € a to poštovou poukážkou, ako dlžnú čiastku na bežnom výživnom, čím takto vyrovnala vzniknutý dlh na bežnom výživnom za obdobie od 12.05.2008 do 24.06.2011.

Úhrada dlhu na výživnom je potvrdená výpoveďou zástupkyne oprávneného detského domova v XXXXX XXXXX, ale aj kópiami poštových poukážok.  
      
      Jej výsluchom nebolo zistené ani to, aby neplnenie vyživovacej povinnosti malo pre deti trvalo nepriaznivé následky.	

      Podľa § 215 ods. 1, písm. h/ Tr. por. „prokurátor zastaví trestné stíhanie, ak zanikla trestnosť činu.

      Podľa § 86 písm. a/ Tr. zák.  „trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

      Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia.	

Poučenie:
Proti tomuto uzneseniu je prípustná sťažnosť obvineného a poškodeného,  ktorá má odkladný účinok (§ 215 ods. 6 Tr. por.). Sťažnosť sa podáva orgánu, proti ktorého uzneseniu smeruje a to do troch dní od oznámenia uznesenia (§ 187 Tr. por.).

JUDr. Petra Dobranská
prokurátorka